L'Eliana millora les cinc pistes de tennis del Poliesportiu
31 de agost de 2021

L'Ajuntament de l'Eliana ha invertit 48.375 euros en la millora de les pistes de tennis del Poliesportiu Municipal. D'aquesta forma, durant aquest mes d'agost s'han realitzat diverses actuacions en els més de 3.000 m² que sumen les cinc pistes. La restauració del paviment ha consistit en l'aplicació d'unes resines sintètiques que milloraran les prestacions que ofereixen les àrees de joc i permetran una major adherència dels i les jugadores, reduint així el perill de patir lesions.

Entre altres millores a més, s'han dut a terme tasques de neteja amb aigua a pressió, escatat i diamantat de la superfície, sanejat i farcit de juntes i la pintura o senyalització de les línies de joc. Les pistes es reobren així per a donar inici al curs esportiu 2021/2022.

L'edil de Política Esportiva, Concha Montaner, ha destacat la gran demanda i ús diari d'aquestes pistes que ja estan preparades per a acollir als amants d'aquesta pràctica.